CELEX: 62018TN0623
Language: da
Date: 2018-10-13 00:00:00
Title: Sag T-623/18: Sag anlagt den 13. oktober 2018 — EO (Information er fjernet eller erstattet inden for rammerne af beskyttelse af personoplysninger og/eller fortrolighed.) mod Kommissionen

7.1.2019   
            
            
               DA
            
            
               Den Europæiske Unions Tidende
            
            
               C 4/33
            
         
      Sag anlagt den 13. oktober 2018 — EO (1) mod Kommissionen
      (Sag T-623/18)
      (2019/C 4/44)
      Processprog: engelsk
      
         Parter
      
      
         Sagsøger: EO (2) (ved advokat E. Metodieva)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Annullation af afgørelsen af 12. december 2017 truffet af udvælgelseskomitéen for den almindelige udvælgelsesprøve EPSO/AD/323/16 — Efterforskere (AD 7) til følgende jobprofiler: 1. Efterforskere: EU-udgifter og korruptionsbekæmpelse; 2. Efterforskere: told og handel, tobak og varemærkeforfalskning, om ikke at opføre sagsøgeren på reservelisten for den nævnte udvælgelsesprøves første profil.
               
            
                  —
               
               
                  Annullation i sin helhed af EPSO’s afgørelse af 9. juli 2018 om afslag på sagsøgerens klage i henhold til vedtægtens artikel 90, stk. 2, over afgørelsen fra EPSO’s udvælgelseskomité om ikke at opføre hende på den nævnte reserveliste.
               
            
                  —
               
               
                  Sagsøgte tilpligtes at betale erstatning til sagsøgeren i form af tabt fortjeneste som følge af hendes manglende opførelse på den nævnte reserveliste.
               
            
                  —
               
               
                  Europa-Kommissionen tilpligtes at betale de sagsomkostninger, som sagsøgeren har afholdt før og under retssagen.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren anført syv anbringender samt henvist til alle de argumenter, der er anført i den klage, som hun har indgivet i henhold til vedtægtens artikel 90, stk. 2.
      
                  1.
               
               
                  Første anbringende om upassende adfærd udvist af et af udvælgelseskomitéens medlemmer, som angiveligt medførte, at sagsøgeren ikke blev testet ordentligt.
               
            
                  2.
               
               
                  Andet anbringende om, at et af medlemmerne af den pågældende udvælgelsesprøves udvælgelseskomité ikke var upartisk.
               
            
                  3.
               
               
                  Tredje anbringende om, at bedømmerne manglende kompetence.
               
            
                  4.
               
               
                  Fjerde anbringende om, at den pågældende udvælgelsesprøve tilsidesatte sprogordningen.
               
            
                  5.
               
               
                  Femte anbringende om, at visse fejl påvirkede den pågældende udvælgelsesprøves case study-prøve.
               
            
                  6.
               
               
                  Sjette anbringende om tilsidesættelse af principperne om lige og fair behandling som følge af den alt for lange periode på en måned, over hvilken den pågældende udvælgelsesperiode strakte sig.
               
            
                  7.
               
               
                  Syvende anbringende om mangelfuld begrundelse hvad angår bedømmelsen af sagsøgeren.
               
            
         (1)  Information er fjernet eller erstattet inden for rammerne af beskyttelse af personoplysninger og/eller fortrolighed.
      
         (2)  Information er fjernet eller erstattet inden for rammerne af beskyttelse af personoplysninger og/eller fortrolighed.